《送陶季深问药茅山》
明代·顾景星

牢落风尘际，君情托友于。礼文谁在野，家世尔为儒。

丧乱淹吾子，羁栖屈壮图。形骸愁倚薄，魍魉浪揶揄。

阮瑀才难弃，任安义不渝。翩翩真记室，汩汩且穷途。

独往青山在，偕行白社俱。野阴流雁鷘，春桨没蒲菰。

苍朮茅山近，丹砂句漏无。青童与消息，洞口弄三珠。

作者简介：（1621—1687）明末清初湖北蕲州人，字黄公，号赤方。明贡生。康熙十八年，荐举博学鸿词科，以病辞。记诵淹博，著述甚富。有《白茅堂集》、《读书集论》、《贉池录》等。
沧海遗珠